**PARTNERLUSLEPING**

**Riigikantselei** (edaspidi ***elluviija***), mida esindab riigisekretäri 5. jaanuari 2010. a käskkirja nr 1 „Strateegiabüroo põhimäärus" alusel strateegiadirektor Mari-Liis Sööt ja

**Tervise ja Heaolu Infosüsteemide Keskus** (edaspidi ***partner***), mida esindab põhimääruse alusel direktor Margus Arm, (edaspidi ühiselt nimetatud ka *pooled ja/või pool)*,

leppisid kokku sõlmida partnerlusleping (edaspidi *leping*) Euroopa Liidu ühtekuuluvuspoliitika fondide 2021-2027 meetmete nimekirjaga kinnitatud meetme 21.1.1.3 „Avaliku sektori innovatsioonivõimekuse tõstmine“ sekkumise „Avaliku sektori innovatsiooniprojektide toetamine ning analüüsid ja tööriistad avaliku sektori innovatsiooni ja arendustegevuse toetuseks“ raames tegevuste elluviimiseks.

# Lepingu sõlmimise alus ja eesmärk

* 1. Lepingu sõlmimise aluseks on riigisekretäri 7. detsembri 2022. a käskkiri nr 47 „Toetuse andmise tingimused avaliku sektori innovatsioonivõimekuse tõstmiseks“ (edaspidi *TAT*), millega toetatakse innovatsiooniprojekti „Vähivaldkonna andmepõhise otsustamise juhtimislaua arendamine ja katsetamine“ (edaspidi *projekt*) elluviimist.
	2. Lepingu eesmärk on kokku leppida poolte õigused ja kohustused toetatava tegevuse elluviimisel, mida ei ole reguleeritud punktis 1.4. nimetatud õigusaktidega.
	3. Projekt viiakse ellu lähtuvalt lisas 1 toodud ideekavandis esitatust. Ideekavandis on esitatud vaid üldised lahendussuunad ning konkreetsed lahendused selguvad tegevuste elluviimisel ja võivad innovatsiooniprojekti tegevustesse tuua kaasa muudatusi võrreldes ideekavandis planeerituga.
	4. Lepingu täitmisel juhindutakse perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seadusest (*edaspidi ÜSS*), Vabariigi Valitsuse 12. mai 2022. a määrusest nr 55 „Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakenduskavade vahendite andmise ja kasutamise üldised tingimused“ (*edaspidi ÜM*), Vabariigi Valitsuse 12. mai 2022. a määrusest nr 54 „Perioodi 2021–2027 ühtekuuluvus- ja siseturvalisuspoliitika fondide vahendite andmisest avalikkuse teavitamine“ (edaspidi *teavitamise määrus*), TAT-ist ja selle muudatustest, lepingust ja selle lisadest ning muudest asjakohastest Eesti Vabariigi ja Euroopa Liidu õigusaktidest.
1. **Poolte ülesanded**
	1. Pooled on kohustatud:
		1. võtma kasutusele kõik asjakohased ja vajalikud meetmed, et tagada lepingust tulenevate eesmärkide ja kohustuste täitmine;
		2. esitama teineteisele teavet, mis on vajalik lepingu edukaks täitmiseks;
		3. teavitama teineteist toetatavate tegevuste edukat elluviimist takistavatest asjaoludest.
	2. Elluviija:
		1. osaleb teenusepakkuja leidmise protsessis (sh jagab partneriga meetme raames läbi viidud turukonsultatsioonide korraldamise praktikaid, hindamismetoodikaid, vajadusel annab tagasisidet partneri hankedokumentatsioonile ja osaleb pakkumuste hindamises);
		2. edastab partnerile kontaktid, kes on elluviija poolseks kontaktiks tegevuste elluviimisega seotud sisulistes küsimustes;
		3. tagab partnerile vajaliku informatsiooni tegevuste lepingujärgseks elluviimiseks;
		4. tagab partnerile tegevuste lepingujärgseks elluviimiseks abikõlblike kulude hüvitamise vastavalt TAT-is ja lepingus sätestatule;
		5. osaleb projekti elluviija ja partneri vahelistel regulaarsetel kohtumistel, mille toimumise sagedus lepitakse elluviija ja partneri vahel kokku.
	3. Partner:
		1. viib ellu järgmised tegevused lähtudes TAT-ist ja ideekavandist ning vastavalt lepingus määratud tähtaegadele ja tingimustele:

2.3.1.1. struktureeritud vähiandmete andmekoosseisude ja protsesside analüüs;

2.3.1.2. vähiandmete juhtimislaua analüüs, disain, arendus;

2.3.1.3. analüüsi- ja arendustööd andmete teiseseks kasutuseks;

2.3.1.4. lahenduse kasutuselevõtmisele järgnev juurutustugi.

* + 1. koordineerib ja korraldab koostööd innovatsiooniprojekti koostööpartneritega, elluviija teiste osapoolte ja vajadusel keskse hankija vahel;
		2. tagab projektijuhi, kes koordineerib elluviidavaid tegevusi ning on elluviijale ja teenusepakkujale kontaktiks ning tagab projekti elluviimiseks ja teenusepakkujaga koostööks vajaliku meeskonna;
		3. tagab vajadusel innovatsiooniprojekti sihtrühma ja huvitatud osapoolte kaasamise;
		4. valmistab ette konkursi või riigihanke dokumendid ning sõlmib teenusepakkujaga lepingu. Kaasab elluviija hankestrateegia valikusse ja edastab hanke ettevalmistamisel hanke dokumendid ja teenusepakkujaga sõlmitud lepingu elluviijale;
		5. on teenusepakkujale kontaktiks lepingulistes küsimustes ning jälgib projekti elluviimisel selle vastavust teenusepakkujaga sõlmitud lepingu tingimustele;
		6. teavitab elluviijat teenusepakkujaga sõlmitud lepingu täitmist takistavatest asjaoludest või täitmise võimatusest;
		7. tagab vajadusel teenusepakkujale ligipääsu projekti elluviimiseks vajalikule taristule, keskkondadele, dokumentatsioonile ja andmetele, sõlmides vajadusel vastavad lepingud;
		8. korraldab innovatsiooniprojekti kommunikatsiooni ja tagab avalikkuse teavitamise vastavalt teavitamise määruses esitatud nõuetele ning lisaks kasutab viidet “Projekti rahastab Riigikantselei avaliku sektori innovatsioonifond”;
		9. säilitab toetatavate tegevuste elluviimisega seotud dokumente vastavalt
		ÜSS §-s 18 sätestatud tähtaegadele;
		10. esitab aruanded vastavalt lepingu punktile 5;
		11. kohustub projekti eduka tulemuse korral tegema kõik endast oleneva, et projekti tulemus kasutusele võtta;
		12. teavitab topeltfinantseerimise vältimiseks koheselt elluviijat, kui ta on taotlenud või saanud sama tegevuse või investeeringuobjekti jaoks toetust riigieelarvelistest, Euroopa Liidu või muudest välisvahenditest või on saanud muud tagastamatut riigiabi.
1. **Abikõlblikud kulud**
	1. Abikõlblike kulude määratlemisel lähtutakse TAT-i punktis 9 ja lepingu punktis 3.3 sätestatud tingimustest.
	2. Abikõlblik kulu on kulu, mis on põhjendatud, mõistlik ja taotluses kirjeldatud tegevuste teostamiseks vajalik, tõendatav, vastab abikõlblikkuse nõuetele, on tehtud toetuse kasutamise perioodil ning on kooskõlas ÜM-i, TAT-i ja lepinguga.
	3. Abikõlblikud on järgmised toetuse andmise eesmärgi ja tulemuste saavutamiseks vajalikud kulud:
		1. projekti juhtimisega seotud personalikulu vastavalt ÜM-i § 16 lõike 1 punktidele 1-4 või lõikele 4;
		2. sisse ostetud innovatsiooniprojektide kulu, sh lahenduste arendamise, prototüüpimise, katsetamise ja järelduste tegemisega seotud kulud, projekti elluviimist toetavate analüüsidega seotud kulud ning projekti juhtimise kulud sisseostetud teenusena;
		3. kulu, mis on seotud riigihangete ja konkursside sisulise ettevalmistamise ja läbiviimisega (sh kulud konsultantide ja ekspertide palkamiseks, et saada spetsiifilist nõu või ekspertarvamust hanke ettevalmistamisel ja hindamisel; kulud, mis on seotud turu-uuringute ja analüüside läbiviimisega, et mõista turu tingimusi ja vajadusi ja muud sarnased kulud);
		4. struktuuritoetuste sümboolika kasutamise kulud.
	4. Elluviija võib lugeda partneri kulu abikõlbmatuks ja keelduda seda kas osaliselt või tervenisti katmast, kui partner on rikkunud lepingut või eiranud seadustest või asjakohastest regulatsioonidest tulenevaid nõudeid.
2. **Toetuse summa ja toetuse maksmine**
	1. Partneri toetatava tegevusega kaasnev maksimaalne kulu on 936 395,00 eurot, sh projekti juhtimise kulu 61 395,00 eurot. Toetus hõlmab lepingu punktides 3.3.1 – 3.3.4 nimetatud abikõlblikelt kuludelt makstavaid makse, välja arvatud kulud, mis on ÜM § 17 alusel abikõlbmatud.
	2. Partneri kulud on abikõlblikud alates lepingu jõustumisest. Tegevuste abikõlblikkuse periood lõpeb 30 kuud pärast esimese hankelepingu või konkursi teel sõlmitava teadus- ja arendusteenuse lepingu sõlmimist.
	3. Toetuse maksmine elluviijalt partnerile toimub tehtud ja tasutud tegelike kulude ning e-toetuse maksetaotluse vormi alusel. Partner esitab elluviijale finantsspetsialisti poolt digitaalselt allkirjastatud maksetaotluse abikõlblike kulude kohta kord kuus ülejärgmise kuu 15. kuupäevaks.
	4. Elluviija katab partneri toetatavate tegevuste elluviimisega seotud abikõlblikud kulud seitsme tööpäeva jooksul pärast elluviija maksetaotluse heakskiitmist Riigi Tugiteenuste Keskuse (edaspidi *rakendusüksus*) poolt.
	5. Maksetaotlusele lisab partner elluviija nõudmisel tasumist tõendavate dokumentide koopiad.
	6. Partner esitab elluviija nõudmisel koos maksetaotlusega läbiviidud konkursi või riigihanke korraldamisega seotud dokumendid.
	7. Elluviija hindab enne maksetaotluse rakendusüksusele esitamist partneri tehtud kulude vastavust abikõlblikkuse tingimustele ning kontrollib toetatavate tegevuste elluviimist ning kohustuste täitmist.
	8. Juhul, kui partnerile välja makstud kulude auditeerimisel teeb rakendusüksus finantskorrektsiooniotsuse, tagastab partner elluviija nõudmisel tähtaegselt toetuse vastavalt finantskorrektsiooni otsusele.
	9. Punktis 4.8 nimetatud juhul väheneb partneri toetuse eelarve finantskorrektsiooni võrra.
3. **Aruandlus**
	1. Partner on kohustatud esitama lepingu kehtivuse ajal elluviijale aruande elluviidud tegevustest 31. detsembri seisuga järgneva aasta 10. jaanuariks. Aruandes kirjeldatakse tegevuste elluviimist ja antakse hinnang tulemuste saavutamisele.
	2. Partner esitab koos viimase maksetaotlusega hiljemalt 30 päeva jooksul pärast tegevuste abikõlblikkuse perioodi lõppu elluviijale lõpparuande projekti lõpptulemuste kohta koos omapoolsete järelduste ja õppetundidega. Juhul, kui aruande ja lõpparuande esitamise vahe on vähem kui kaksteist kuud, esitatakse vaid lõpparuanne.
	3. Partner esitab elluviijale järelaruande innovatsiooniprojekti tulemuste kasutusele võtmise kohta hiljemalt 1 aasta pärast punktis 5.2 nimetatud lõpparuande esitamist.
	4. Partner kohustub viivitamatult, kuid mitte hiljem kui kolme tööpäeva jooksul, vastama elluviija täpsustavatele küsimustele või tegema parandused projekti (lõpp)aruandes nii, et elluviijal on võimalik esitada rakendusüksusele projekti aruanne vastavalt TAT punktis 11.1 sätestatud tähtajale.
	5. Partneri esitatud aruandluse õigsust, toetuse saamise tingimuseks olevate asjaolude paikapidavust ning toetuse kasutamise sihipärasust on igal ajal õigus kontrollida elluviijal, rakendusasutusel, rakendusüksusel, Rahandusministeeriumil või muul õigusaktides selleks volitatud ametnikul või töötajal.
4. **Kontaktisikud ja teadete esitamine**
	1. Elluviija kontaktisik käesoleva lepingu täitmisel on avaliku sektori innovatsioonifondi projektijuht Kadi Villers, +372 5665 3148, kadi.villers@riigikantselei.ee.
	2. Partneri kontaktisik käesoleva lepingu täitmisel on projektijuht Monika Mariell Reinart, +372 5373 7210, monika.mariell.reinart@tehik.ee.
	3. Pooled on kohustatud kirjalikku taasesitamist võimaldavas vormis kümne päeva jooksul teatama oma nime, asukoha, kontaktisiku või mõne muu rekvisiidi muutumisest.
	4. Poole kontaktisikul on õigus esindada poolt kõikides lepingu täitmisega seotud küsimustes, v.a lepingu muutmine, erakorraline ühepoolne lõpetamine ning kahjude hüvitamise nõude esitamine.
	5. Oluliste õiguslike tagajärgedega teated peavad olema teisele poolele edastatud kirjalikus vormis.
5. **Lepingu muutmine**
	1. Lepingut muudetakse poolte kokkuleppel ning see vormistatakse kirjalikus vormis lepingu lisana. Kirjaliku vormi mittejärgimisel on lepingu muudatused ja täiendused tühised.
	2. Pool esitab põhjendatud ettepaneku lepingu muutmiseks teisele poolele kirjalikku taasesitamist võimaldavas vormis koos kõigi vajalike dokumentidega. Teine pool vastab ettepanekule hiljemalt kümne tööpäeva jooksul ettepaneku kättesaamisest arvates. Kui mõlemad pooled on nõus lepingu muutmisega, siis vormistatakse lepingu muudatus kirjalikus vormis lepingu lisana.
	3. Lepinguga võetud kohustuste täitmatajätmise või mittekohase täitmise puhul vastutavad pooled lepingus ja Eesti Vabariigi õigusaktidega kehtestatud korras ja ulatuses.
	4. Pooled ei vastuta käesoleva lepingu mittetäitmise või mittekohase täitmise eest, kui see on tingitud tema tahtest sõltumatutest asjaoludest ehk vääramatu jõu asjaoludest. Asjaolud peavad olema tõendatavad ja pooled kohustuvad võtma tarvitusele vastavad abinõud tekkida võivate kahjude vähendamiseks.
6. **Lepingu lõpetamine ja vääramatu jõud**
	1. Pooled on kohustatud rakendama asjakohaseid meetmeid, et hoida ära teisele poolele kahju tekitamine ning tagada võimaluste piires lepingust tulenevate ja sellega seotud kohustuste täitmine.
	2. Elluviijal on õigus leping üles öelda partneri eelneva nõusolekuta juhul, kui partner ei täida lepingus sätestatud tingimusi või on rikkunud lepingus sätestatud kohustusi ning nõuda tagasi partnerile välja makstud kulud.
	3. Partneril on õigus leping poolte kokkuleppel üles öelda, hüvitades elluviijale lepingu ülesütlemise tagajärjel tekkiva tõendatud kahju.
	4. Lepingu täitmise lõpetamine või mittenõuetekohane täitmine loetakse põhjendatuks, kui see on tingitud vääramatust jõust, see tähendab asjaolust, mille tekkimist, kestust või lõppemist pooled ei saanud mõjutada ja mõistlikkuse põhimõttest lähtudes ei saanud neilt oodata, et nad lepingu sõlmimise ajal selle asjaoluga arvestaksid või seda väldiksid või takistava asjaolu või selle tagajärje ületaksid.
	5. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest viie kalendripäeva jooksul, kirjalikus vormis teatama teisele poolele, märkides vääramatu jõu laadi, tõenäolise kestuse ja arvatava mõju.
	6. Mitteteatamine või mitteõigeaegne teatamine võtab poolelt õiguse viidata lepingus sätestatud kohustuste rikkumise põhjendatusele.
	7. Vääramatu jõu esinemine peab olema tõendatud poole poolt, kes viitab vääramatu jõu esinemisele.
	8. Kui vääramatu jõu tõttu on poole lepingust tulenevate kohustuste täitmine takistatud enam kui 90 päeva järjest, võivad pooled lepingu lõpetada.
7. **Üldised sätted**
	1. Leping jõustub selle allkirjastamise hetkest poolte poolt. Leping kehtib kuni poolte poolt lepingus sätestatud kohustuste nõuetekohase täitmiseni ja õiguste realiseerimiseni.
	2. Lepingu muudatused, välja arvatud punktis 6 nimetatud kontaktisikute muudatused, jõustuvad pärast nende allakirjutamist mõlema poole poolt või poolte määratud tähtajal.
	3. Lepingu lahutamatuteks osadeks on lepingu lisa, pooltevahelised kirjalikud teated lepingu lisade ja kontaktisikute muutmise kohta ning lepingu muudatused.
	4. Leping tekitab elluviijale ja partnerile seaduslikud, kehtivad ja siduvad kohustused, et tagada lepingu tingimuste tähtaegne ja täielik täitmine.
	5. Pooled lahendavad kõik lepinguga seotud omavahelised erimeelsused ja vaidlused heas usus eelkõige vastastikusel mõistmisel põhinevate ja poolte kohustusi ning avalikke huve arvestavate läbirääkimiste teel.
	6. Lepingu juurde kuulub allkirjastamise hetkel lisa 1 – ideekavand.
	7. Leping on allkirjastatud digitaalselt.

**10.** **Poolte rekvisiidid:**

|  |  |
| --- | --- |
|  |  |
| Riigikantselei  | Tervise ja Heaolu Infosüsteemide Keskus |
| registrikood 70004809 | registrikood 70009770 |
| Stenbocki maja | Pärnu mnt 132 |
| Rahukohtu 3  | Tallinn, 11317 |
| Tallinn, 15161  |  |
|  |  |
| (allkirjastatud digitaalselt)  | (allkirjastatud digitaalselt)  |
| Mari-Liis Sööt | Margus Arm |
| Strateegiadirektor | Direktor |